A Tanács 962/2002/EK rendelete
(2002. május 27.)
a burgonyakeményítő előállítására vonatkozó kvótarendszer létrehozásáról szóló 1868/94/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 36. és 37. cikkére,
tekintettel a Bizottság javaslatára [1],
tekintettel az Európai Parlament véleményére [2],
tekintettel a Gazdasági és Szociális Bizottság véleményére [3],
mivel:
(1) A termelő tagállamok esetében, a 2000/2001-es és a 2001/2002-es gazdasági évre az 1868/94/EGK rendelet [4] 2. cikkének (3) bekezdése rögzíti a burgonyakeményítőre vonatkozó kvótákat.
(2) Az 1868/94/EK rendelet 3. cikkének (2) bekezdése szerint, a Tanács részére készített bizottsági jelentés alapján, háromévenként kell felosztani a kvótákat a termelő tagállamok között. A 2001/2002-es gazdasági évre jelenleg meghatározott kvótákat ezért három évre meg kell hosszabbítani.
(3) A Bizottság fenntartja magának a jogot, hogy az ágazat folyamatos értékelésének figyelembevételével egyéb megfelelő törvényhozási javaslatokat tegyen a burgonyakeményítő mennyiségi szabályozására vonatkozóan.
(4) A termelő tagállamok saját kvótáikat hároméves időtartamra osztják fel a burgonyakeményítő termelői között, a 2001/2002-es gazdasági évre elfogadott kvóták alapján.
(5) A 2001/2002-es gazdasági évben rendelkezésre álló részkvótákon felül felhasznált mennyiségeket az 1868/94/EK rendelet 6. cikke (2) bekezdésével összhangban le kell vonni a 2002/2003-as gazdasági évre meghatározott kvótából.
(6) Az 1766/92/EGK rendelet [5] 1253/1999/EK tanácsi rendelettel [6] való módosítása változást gyakorolt a 8. cikkben szereplő fizetési terminológiára; ezért ezt a rendeletet összhangba kell hozni az említett terminológiával,
ELFOGADTA EZT A RENDELETET:
1. cikk
Az 1868/94/EGK rendelet szövege a következőképpen módosul:
1. A 2. cikk helyébe a következő szöveg lép:
"2. cikk
(1) Az alább felsorolt, burgonyakeményítő-termelő tagállamok részére a következő kvóták kerülnek kiosztásra a 2002/2003-as, a 2003/2004-es és a 2004/2005-ös gazdasági évre:
(tonna) |
Dánia | 168215 |
Németország | 656298 |
Spanyolország | 1943 |
Franciaország | 265354 |
Hollandia | 507403 |
Ausztria | 47691 |
Finnország | 53178 |
Svédország | 62066 |
Összesen | 1762148 |
(2) Minden termelő tagállam az egyes termelőknek a 2001/2002-es gazdasági évre rendelkezésre álló részkvóták arányában, a 6. cikk (2) bekezdése szerinti esetleges korrekció alkalmazását megelőzően osztja szét az (1) bekezdésben említett kvótát a burgonyakeményítő-termelők között, a 2002/2003-as, a 2003/2004-es és a 2004/2005-ös gazdasági évben történő felhasználásra.
Az egyes termelőknek a 2002/2003-as gazdasági évben rendelkezésére álló részkvótákat a 6. cikk (2) bekezdésével összhangban a 2001/2002-es gazdasági év során a kvótán felül felhasznált minden mennyiség figyelembevételével kell kiigazítani."
2. A 3. cikk helyébe a következő szöveg lép:
"3. cikk
(1) A Bizottság legkésőbb 2004. szeptember 30-án, és azt követően háromévente jelentést készít a Tanácsnak a kvóta Közösségen belüli kiosztásáról, és ahhoz megfelelő javaslatokat csatol. A jelentésnek figyelembe kell vennie a burgonyatermelőknek teljesített kifizetésekben bekövetkező esetleges változásokat, valamint a burgonya- és gabonakeményítő piacok fejleményeit.
(2) A Tanács - a Szerződés 37. cikke alapján eljárva - legkésőbb 2004. december 31-én, és azt követően háromévente az (1) bekezdésben említett jelentés alapján osztja szét a tagállamok között a kvótát, a következő három gazdasági év során történő felhasználásra.
(3) A tagállamok legkésőbb 2005. január 31-én, és azt követően háromévente értesítik az érintetteket a kvóta következő három gazdasági évre történő szétosztásának részleteiről."
3. A 7. cikk helyébe a következő szöveg lép:
"7. cikk
Ez a rendelet nem vonatkozik az olyan burgonyakeményítő-termelő vállalkozásokra, amelyek nem vásárolnak az 1766/92/EGK rendelet 8. cikkében említett kifizetésben részesülő burgonyát, és az ugyanazon rendelet 7. cikkében említett visszatérítést sem kapják."
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Rendelkezéseit 2002. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. május 27-én.